Philip Vella jippreżenta s-CD tal-knzunetta Rajt Raġel lill-Ppa Franġisku. Ritrtt: mill-filmat / Rome Reports .td_uid_2_615aced519e67_rand.td-a-rec-img{text-align:left}.td_uid_2_615aced519e67_rand.td-a-rec-img img{margin:0 auto 0 0} Kien mument emozzjonanti għall-kantawtur Philip Vella li fl-aħħar ġranet kellu l-opportunità li jiltaqa' ma' Papa Franġisku u jippreżentalu CD tal-kanzunetta Rajt Raġel, li hija ddedikata proprju għalih. Għalkemm il-preżentazzjoni tas-CD lill-Papa Franġisku saret l-Erbgħa 22 ta' Settembru, l-istorja ta' Rajt Raġel tmur lura għal April tal-2020 meta lil Philip Vella kkuntattjah il-Ministru Evarist Bartolo li għaddielu l-lirika bil-Malti tal-poeżija Ho Visto Un Uomo ta' Giuseppe Messe li huwa kien ittraduċa. Philip Vella kkompona l-mużika filwaqt li ibnu Sean ħa ħsieb l-arranġament mużikali. Wara li nħareġ il-vidjow bil-lirika ta' din il-kanzunetta Frank Zammit, l-Ambaxxatur ta' Malta għas-Santa Sede kkuntattja lil Philip Vella u ħeġġu biex jippreżenta s-CD ta' din il-kanzunetta lill-Papa Franġisku nnifsu malli jitneħħew ir-restrizzjonijiet fuq l-ivjaġġar. Philip flimkien mal-familja tiegħu ppreżentaw din is-CD lill-Papa Franġisku u l-istorja ġiet irrappurtata wkoll fuq il-midja internazzjonali. Għal Philip Vella issa hemm xewqa waħda li jkanta din il-kanzunetta fil-preżenza tal-Papa nnifsu meta hu jżur Malta iktar 'il quddiem. Ara dan il-filmat li juri l-istorja ta' Philip Vella rrappurtata fuq Rome Reports. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615aced51a3ac_rand.td-a-rec-img{text-align:left}.td_uid_3_615aced51a3ac_rand.td-a-rec-img img{margin:0 auto 0 0}